|  |
| --- |
| Министерство на образованието и науката |
| |  |  | | --- | --- | | брой: 87, от дата 5.11.2019 г.  Официален раздел / МИНИСТЕРСТВА И ДРУГИ ВЕДОМСТВА | стр.59 | |
|  |
|  |
| Правилник за изменение и допълнение на Правилника за устройството и дейността на възпитателните училища-интернати и социално-педагогическите интернати |
|  |
| **МИНИСТЕРСТВО  НА ОБРАЗОВАНИЕТО И НАУКАТА**  **Правилник за изменение и допълнение на Правилника за устройството и дейността на възпитателните училища-интернати и социално-педагогическите интернати** (обн., ДВ, бр. 71 от 2006 г.; изм. и доп., бр. 31 от 2016 г.)  **§ 1.** В чл. 2 основният текст се изменя така: „Възпитателните училища-интернати са държавни специални училища за обучение на ученици, извършили противообществени прояви, в които се настаняват:“.  **§ 2.** Член 3 се изменя така:  „Чл. 3. Социално-педагогическите интернати са държавни специални училища за обучение на ученици, които нямат подходящи условия за живот в семейството си, лишени са от родителски грижи и надзор или са извършили противообществени прояви.“  **§ 3.** В чл. 4 се правят следните изменения и допълнения:  1. В ал. 1 т. 3 се отменя.  2. В ал. 2 накрая точката се заменя със запетая и се добавят думите „както и месечни средства за лични нужди“.  3. В ал. 3 накрая точката се заменя със запетая и се добавят думите „които може да функционират като учебно-производствени бази за практическо обучение на учениците, чрез които училищата може да реализират собствени приходи“.  **§ 4.** Член 5 се изменя така:  „Чл. 5.Във възпитателните училища-интернати и в социално-педагогическите интернати се провежда индивидуална и групова корекционно-възпитателна работа с малолетните и непълнолетните въз основа на оценките на потребностите им, извършена от екипите за психолого-педагогическа оценка и подкрепа, и се създават условия за достъп до услуги в общността, които да подпомогнат преодоляването на причините, довели до извършването на противообществените прояви, както и за подкрепа за личностното им развитие.“  **§ 5.** В чл. 9 се правят следните изменения и допълнения:  1. Точка 1 се изменя така:  „1. препис от влязло в сила решение или определение на съд или влязла в сила присъда;“.  2. Точка 2 се изменя така:  „2. доклад от социален работник относно семейната среда и възможностите за работа с родителите, риска от противозаконна експлоатация на детето, предишна работа с детето – възпитателна, терапевтична, социална, и други обстоятелства, свързани с неговата среда;“.  3. В т. 9 в началото се добавят думите „копия на“.  **§ 6.** В чл. 12 се правят следните изменения и допълнения:  1. Досегашният текст става ал. 1 и в него думите „помощник-директора“ се заменят със „заместник-директора“.  2. Създава се ал. 2:  „(2) При постъпването на ученика във възпитателното училище-интернат или в социално-педагогическия интернат секретарят на местната комисия за борба срещу противообществените прояви на малолетните и непълнолетните изпраща на директора следните документи в оригинал:  1. лична амбулаторна карта на малолетния или непълнолетния;  2. здравноосигурителна книжка;  3. имунизационен паспорт.“  **§ 7.** В чл. 15, ал. 2 думата „незавръщане“ се заменя с „незавръщането“, а думите „други случаи“ се заменят с „в други случаи“.  **§ 8.** В чл. 16, ал. 1 след думите „удължи до“ се добавя „завършване на клас“ и се поставя запетая.  **§ 9.** В чл. 17, ал. 1 накрая точката се заменя със запетая и се добавят думите „въз основа на доклада по чл. 49, ал. 13 от настоящия правилник“.  **§ 10.** В чл. 18 накрая точката се заменя със запетая и се добавят думите „с изключение на обучението на учениците със специални образователни потребности, което може да се осъществява и в комбинирана форма на обучение“.  **§ 11.** В чл. 19 се правят следните изменения и допълнения:  1. Алинея 1 се изменя така:  „(1) Обучението се осъществява по училищен учебен план на възпитателното училище-интернат или на социално-педагогическия интернат, утвърден от директора на училището.“  2. Създава се нова ал. 2:  „(2) Въз основа на училищния учебен план при необходимост се разработва индивидуален учебен план за учениците със специални образователни потребности.“  3. Досегашната ал. 2 става ал. 3.  4. Досегашната ал. 3 става ал. 4 и се изменя така:  „(4) Организацията на обучението и придобиването на професионална квалификация се осъществява съгласно Закона за предучилищното и училищното образование (ЗПУО), Закона за професионалното образование и обучение, държавния образователен стандарт за общообразователната подготовка, държавния образователен стандарт за придобиването на квалификация по професия.“  **§ 12.** В чл. 20 ал. 1 се изменя така:  „(1) Във факултативните учебни часове и в часовете за корекционно-възпитателна работа във възпитателните училища-интернати и в социално-педагогическите интернати може да се организира допълнително обучение за ограмотяване и повишаване на грамотността на малолетните и непълнолетните по учебни програми, утвърдени от директора на училището.“  **§ 13.** В чл. 21 думите „държавното образователно изискване за системата за оценяване“ се заменят с „държавния образователен стандарт за оценяването на резултатите от обучението на учениците“.  **§ 14.** Член 22 се изменя така:  „Чл. 22. (1) За малолетните и непълнолетните, които преди налагането на възпитателната мярка по чл. 13, ал. 1, т. 11 и 13 от Закона за борба срещу противообществените прояви на малолетните и непълнолетните са били ученици в помощни училища или в центрове за специална образователна подкрепа или са се обучавали по индивидуални образователни програми или индивидуални учебни програми, се изработва индивидуална учебна програма по един или повече учебни предмети от училищния учебен план.  (2) Индивидуалната учебна програма се изработва от учителя по съответния учебен предмет съвместно с екипа за психолого-педагогическа оценка и подкрепа по чл. 48а и се утвърждава от директора на възпитателното училище-интернат или социално-педагогичес­кия интернат.“  **§ 15.** Член 23 се изменя така:  „Чл. 23. На учениците по чл. 19, ал. 2 и чл. 22, ал. 1, които са постигнали изискванията на учебната програма по учебен предмет от училищния учебен план, обучението по индивидуална учебна програма по този учебен предмет се преустановява.“  **§ 16.** В чл. 28 т. 4 се изменя така:  „4. насърчаване на инициативността, поощряване и подкрепа на учениците за придобиване на знания, умения и отношения, необходими за успешното им реинтегриране в обществото и за тяхната реализация;“.  **§ 17.** Член 29 се изменя така:  „Чл. 29. Във всяко възпитателно училище-интернат и социално-педагогически интернат се организират различни форми за занимания по интереси – клубове, състави, ансамбли, секции, отбори и др.“  **§ 18.** В чл. 32 се правят следните изменения и допълнения:  1. В ал. 3 накрая точката се заменя със запетая и се добавя „не по-късно от един месец от започването на учебната година“.  2. В ал. 4 думата „периодично“ се заменя с „в края на първия учебен срок и в края на учебната година“.  **§ 19.** В чл. 34 се правят следните изменения:  1. В основния текст думите „Закона за народната просвета и Правилника за прилагане на Закона за народната просвета“ се заменят със „ЗПУО и държавния образователен стандарт за статута и професионалното развитие на учителите, директорите и другите педагогически специалисти“.  2. В т. 7 думите „съответния регионален инспекторат по образованието“ се заменят със „съответното регионално управление на образованието“.  **§ 20.** В чл. 47 се правят следните изменения:  1. В основния текст думите „по чл. 150, ал. 1, т. 1, 2, 3, 5, 11 и 12 от Правилника за прилагане на Закона за народната просвета“ се заменят с „по чл. 263, ал. 1 от ЗПУО“.  2. Точка 4 се изменя така:  „4. предлага на директора на училището състава на училищната комисия по чл. 20, ал. 2;“.  3. Точка 6 се изменя така:  „6. обсъжда и приема доклад за постигнатите резултати от корекционно-възпитателната дейност за всеки ученик, изготвен от екипа за психолого-педагогическа оценка и подкрепа по чл. 48а.“  **§ 21.** В чл. 48а ал. 2 се изменя така:  „(2) В зависимост от конкретния случай и от потребностите на ученика в състава на екипа по ал. 1 се включват и представители по местонахождение на училището на дирекция „Социално подпомагане“, на местната комисия за борба срещу противообществените прояви на малолетните и непълнолетните, инспектор от детската педагогическа стая, лекар и други специалисти.“  **§ 22.** В чл. 49 се правят следните изменения:  1. Алинея 1 се изменя така:  „(1) Екипът за психолого-педагогическа оценка и подкрепа съвместно с груповия ръководител в срок до един месец от настаняването в училището изготвя индивидуален план за подкрепа на ученика. В изготвянето на плана участва и ученикът.“  2. Алинея 3 се изменя така:  „(3) Екипът по ал. 1 извършва оценка на потребностите на ученика, за която може да се използват адаптирани за българските условия инструменти, например методика за оценка на потребностите на ученик с девиантно поведение/в конфликт със закона, и изготвя индивидуален план за подкрепа на всеки ученик, който включва различни терапевтични програми, програми за придобиване на социални умения, както и при необходимост индивидуални учебни програми в зависимост от потребностите на ученика.“  3. В ал. 5 думите „психолого-педагогическо изследване, изготвено от психолог“ се заменят с „извършената оценка на потребностите на ученика“.  **§ 23.** В чл. 51 думите „Правилника за прилагане на Закона за народната просвета“ се заменят със „ЗПУО и държавния образователен стандарт за статута и професионалното развитие на учителите, директорите и другите педагогически специалисти“.  **§ 24.** В чл. 52 т. 8 се изменя така:  „8. търсят съдействие от центровете за подкрепа за личностно развитие, читалищата, библиотеките, музеите и други институции и организации за организиране на разнообразни занимания по интереси с учениците.“  **§ 25.** В чл. 57 се правят следните изменения и допълнения:  1. В основния текст думите „с Правилника за прилагане на Закона за народната просвета“ се заменят със „със ЗПУО“.  2. Точка 1 се изменя така:  „1. да напускат училището за почивните дни, празниците, ваканциите и през учебно време по реда на чл. 34, т. 4;“.  3. Създават се т. 5 и 6:  „5. да получават информация по въпроси, свързани с правилата за вътрешния ред – при постъпването му в училище, в началото на всеки учебен срок, както и при поискване;  6. да получават месечни средства за лични нужди в размер, определен с акта на Министерския съвет за условията и реда за получаване на стипендии от учениците след завършено основно образование.“  **§ 26.** В чл. 58 думите „извънкласната дейност“ се заменят с „корекционно-възпитателната дейност“.  **§ 27.** В чл. 59 думите „извънкласните дейности“ се заменят със „заниманията по интереси“.  **§ 28.** В чл. 60 се правят следните изменения:  1. В ал. 1 думите „чл. 139, ал. 1, т. 1 и 2 от Правилника за прилагане на Закона за народната просвета наказания“ се заменят с „чл. 199, ал. 1, т. 1 и 2 от Закона за предучилищното и училищното образование санкции“.  2. В ал. 2 думите „съответно на чл. 140г от Правилника за прилагане на Закона за народната просвета“ се заменят с „на чл. 204 от ЗПУО и“.  **§ 29.** В чл. 62 накрая точката се заменя със запетая и се добавят думите „както и да извършват дейности, свързани с налагането на религиозни доктрини, верски убеждения и/или нетолерантност“.  **§ 30.** Създава се чл. 62а:  „Чл. 62а. Учениците са длъжни да опазват материално-техническата база и чистотата на територията на училището.“  **§ 31.** В чл. 63 думите „държавното образователно изискване за документите за системата на народната просвета“ се заменят с „държавния образователен стандарт за информацията и документите за системата на предучилищното и училищното образование“.  Министър:  **Красимир Вълчев**  8298 |
|  |